Dennis Gabor
Denis Gaboras (angl. Dennis Gabor, veng. Gábor Dénes, 1900 m. birželio 5 d. Budapešte – 1979 m. vasario 9 d. Londone) – vengrų fizikas ir išradėjas, labiausiai žinomas už holografijos išradimą. Už tai 1971 m. buvo apdovanotas Nobelio fizikos premija. Holografiją išrado 1947 m. dirbdamas Jungtinėje Karalystėje. Jos taikymas pasidarė įmanomas 1960 m. išradus koherentinės šviesos šaltinį – lazerį.